ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างเพื่อการวิจัยและพัฒนาเพื่อการให้บริการทางวิชาการของสถาบันอุดมศึกษาหรือการจ้างที่ปรึกษา ที่ไม่สามารถดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ อาศัยอำนาจตามความในมาตรา ๗ วรรคหนึ่ง (๓) และวรรคสอง แห่งพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ คณะกรรมการนโยบายการจัดซื้อจัดจ้างและการบริหารพัสดุภาครัฐ จึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างเพื่อการวิจัยและพัฒนา เพื่อการให้บริการทางวิชาการของสถาบันอุดมศึกษาหรือการจ้างที่ปรึกษา ที่ไม่สามารถดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้การวิจัยและพัฒนาหมายความว่า การค้นคว้าโดยการทดลอง สำรวจหรือศึกษาตามหลักวิชาการเพื่อให้ได้ข้อมูล องค์ความรู้ ผลิตภัณฑ์ นวัตกรรม รวมทั้งการพัฒนาและการถ่ายทอดผลงานของการค้นคว้าเพื่อนำมาใช้ในการยกระดับความสามารถทางการผลิตและการบริการหรือทางวิชาการหรือประโยชน์อย่างอื่นในทางเศรษฐกิจและสังคมวิทยาศาสตร์ เทคโนโลยี ความมั่นคง หรือด้านอื่น ๆ เพื่อเป็นพื้นฐานของการพัฒนาประเทศการให้บริการทางวิชาการของสถาบันอุดมศึกษาหมายความว่า การให้บริการทางวิชาการในขอบเขตสาขาที่จัดให้มีการเรียนการสอนหรือที่มีความเชี่ยวชาญหรือการให้บริการทางวิชาการจากผลการวิจัย หรือการจัดทำหลักสูตรและการบริการจัดฝึกอบรมรวมทั้งการให้บริการทางวิชาการด้านอื่น ๆ ให้กับหน่วยงานของรัฐหรือเอกชน เพื่อประโยชน์ในการส่งเสริมงานด้านวิชาการอย่างแท้จริงการจ้างที่ปรึกษาหมายความว่า การจ้างบริการเพื่อเป็นผู้ให้คำปรึกษาหรือแนะนำแก่หน่วยงานของรัฐ รวมถึงการจ้างเพื่อทำการวิจัยและพัฒนาในงานที่เกี่ยวข้องกับภารกิจของรัฐหรือของหน่วยงานของรัฐข้อ๔ การจัดซื้อจัดจ้างเพื่อการวิจัยและพัฒนาเพื่อการให้บริการทางวิชาการของสถาบันอุดมศึกษาหรือการจ้างที่ปรึกษา ที่ไม่สามารถดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ ได้แก่(๑)การจัดซื้อจัดจ้างเพื่อการวิจัยและพัฒนา ที่หน่วยงานของรัฐผู้ดำเนินการวิจัยและพัฒนามีความจำเป็นต้องระบุคุณลักษณะเฉพาะของพัสดุเป็นพิเศษซึ่งไม่สามารถจัดหาพัสดุอื่นมาใช้ทดแทนได้หรือมีความจำเป็นต้องจ้างผู้ให้บริการที่มีฝีมือโดยเฉพาะหรือมีความชำนาญเป็นพิเศษหรือมีทักษะสูงและจำเป็นต้องจ้างจากผู้ให้บริการรายนั้นซึ่งไม่สามารถจ้างผู้ให้บริการรายอื่นมาทดแทนได้เพื่อให้เป็นไปตามวัตถุประสงค์ของงานวิจัยและพัฒนา(๒)การจัดซื้อจัดจ้างเพื่อการให้บริการทางวิชาการของสถาบันอุดมศึกษา ที่สถาบันอุดมศึกษาผู้ดำเนินการให้บริการมีความจำเป็นต้องระบุคุณลักษณะเฉพาะของพัสดุเป็นพิเศษซึ่งไม่สามารถจัดหาพัสดุอื่นมาใช้ทดแทนได้ หรือมีความจำเป็นต้องจ้างผู้ให้บริการที่มีฝีมือโดยเฉพาะหรือมีความชำนาญเป็นพิเศษ หรือมีทักษะสูง และจำเป็นต้องจ้างจากผู้ให้บริการรายนั้นซึ่งไม่สามารถจ้างผู้ให้บริการรายอื่นมาทดแทนได้เพื่อการให้บริการทางวิชาการของสถาบันอุดมศึกษาเป็นไปตามวัตถุประสงค์ของงานที่ให้บริการทางวิชาการนั้น(๓)การจ้างที่ปรึกษา ที่หน่วยงานของรัฐมีความจำเป็นต้องจ้างที่ปรึกษาที่มีความรู้ ความเชี่ยวชาญประสบการณ์หรือมีผลงานเป็นที่ประจักษ์ซึ่งเป็นที่ยอมรับเป็นการทั่วไป และหน่วยงานของรัฐมีความจำเป็นต้องจ้างที่ปรึกษารายนั้นเพื่อให้เป็นไปตามวัตถุประสงค์ของงานที่ว่าจ้างซึ่งหน่วยงานของรัฐต้องดำเนินการตามเงื่อนไขของที่ปรึกษาโดยมีข้อจำกัดในการต่อรองทั้งหมดหรือบางส่วนการจัดซื้อจัดจ้างตามวรรคหนึ่งจะต้องเป็นไปตามลักษณะหรือรายละเอียดที่กำหนดไว้ตามกฎหรือระเบียบที่หน่วยงานของรัฐต้องออกกฎหรือระเบียบตามข้อ๕การจัดซื้อจัดจ้างตามวรรคหนึ่งให้ใช้บังคับกับหน่วยงานของรัฐตามบัญชีรายชื่อแนบท้ายประกาศนี้ข้อ๕ การจัดซื้อจัดจ้างตามข้อ ๔ วรรคหนึ่งหน่วยงานของรัฐตามข้อ ๔ วรรคสาม ต้องดำเนินการออกกฎหรือระเบียบที่เกี่ยวข้องกับการจัดซื้อจัดจ้างและการบริหารพัสดุตามหลักเกณฑ์และแนวทางแห่งพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ โดยอย่างน้อยต้องมีหลักการตามมาตรา ๘ วรรคหนึ่งการดำเนินการตามวรรคหนึ่งหน่วยงานของรัฐต้องส่งกฎหรือระเบียบดังกล่าวให้คณะกรรมการนโยบายให้ความเห็นชอบ ภายในหนึ่งร้อยแปดสิบวันนับแต่วันที่ประกาศนี้ใช้บังคับก่อนเสนอผู้มีอำนาจในการออกกฎหรือระเบียบของหน่วยงานของรัฐนั้นๆ ประกาศใช้บังคับต่อไป และให้ส่งกฎหรือระเบียบที่ได้ประกาศใช้บังคับแล้ว ให้คณะกรรมการนโยบายทราบด้วยข้อ๖ ให้หน่วยตรวจสอบภายในหรือคณะกรรมการตรวจสอบของหน่วยงานของรัฐดำเนินการสอบทานและกำกับดูแลการจัดซื้อจัดจ้างเพื่อการวิจัยและพัฒนาเพื่อการให้บริการทางวิชาการของสถาบันอุดมศึกษา หรือการจ้างที่ปรึกษา ให้เป็นไปตามประกาศนี้ข้อ๗ การจัดซื้อจัดจ้างนอกเหนือจากที่กำหนดตามข้อ๔ วรรคหนึ่ง ให้หน่วยงานของรัฐตามข้อ ๔ วรรคสาม ขอทำความตกลงกับคณะกรรมการนโยบายเป็นรายกรณีข้อ๘ คณะกรรมการนโยบายอาจประกาศรายชื่อหน่วยงานของรัฐเพิ่มเติมตามข้อ๔ วรรคสามได้ตามความจำเป็นและเหมาะสมประกาศณ วันที่ ๑๖ มกราคม พ.ศ. ๒๕๖๒อภิศักดิ์ตันติวรวงศ์รัฐมนตรีว่าการกระทรวงการคลังประธานกรรมการนโยบายการจัดซื้อจัดจ้างและการบริหารพัสดุภาครัฐ[เอกสารแนบท้าย]๑.บัญชีเอกสารแนบท้ายประกาศคณะกรรมการนโยบายการจัดซื้อจัดจ้างและการบริหารพัสดุภาครัฐเรื่อง หลักเกณฑ์การจัดซื้อจัดจ้างเพื่อการวิจัยและพัฒนา เพื่อการให้บริการทางวิชาการของสถาบันอุดมศึกษาหรือการจ้างที่ปรึกษาที่ไม่สามารถดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ ลงวันที่ ๑๖ เดือนมกราคม พ.ศ. ๒๕๖๒(ดูข้อมูลจากภาพกฎหมาย)พัชรภรณ์/ธนบดี/จัดทำ๒๕เมษายน ๒๕๖๒[๑]ราชกิจจานุเบกษา เล่ม ๑๓๖/ตอนพิเศษ ๒๕ ง/หน้า ๙๐/๒๘ มกราคม ๒๕๖๒